Dip

Dip (anglicky dip - namočiť) je druh omáčky rôznej hustoty, do ktorej sa namáčajú kúsky jedla, napr. syr, falafel, zemiakové alebo tortilové čipsy. V spôsobe podávania sa teda od klasických omáčok, ktorými sa jedlo polieva, líšia.

Základ dipu tvorí väčšinou jogurt, kyslá smotana, crème fraîche alebo majonéza. Za dip možno ale považovať aj ocot, med, čokoládu, olivový olej alebo samotný kečup, horčicu alebo majonézu.

Príklady 
 Aioli - cesnaková majonéza
 Baba ganuš - dip z baklažánu, obľúbený vo východnom Stredomorí a Južnej Ázii
 Bagna càuda - omáčka z cesnaku, ančovičiek, oleja a mlieka z talianskeho Piemontu
 Čatní - mnoho variant, pôvodom z Indie, vďaka kolonizácii obľúbené v Spojenom kráľovstve
 Grilovacie omáčky rozličného zloženia
 Guacamole - mexický dip z avokáda, cibule a chilli papričiek
 Hummus - levantinský dip z cíceru a tahiny
 Chili con queso - rozpustený syr s chilli, používaný v texaskej a mexickej kuchyni
 Marinara - talianska omáčka na cestoviny
 Muhammara - blízkovýchodný dip z korenia a orechov
 Nuoc cham -  vietnamská korenená omáčka, pomerne často sa tiež používa ako korenie, kedy vlastne nahrádza soľ
 Salsa
 Tatárska omáčka - majonéza s korením a nadrobno nasekanou zeleninou
 Tzatziki - grécka omáčka z gréckeho jogurtu, uhoriek, kôpru, cesnaku, olivového oleja, korenia a soli

Pozri aj 
 Fondue

Zdroj 

Omáčky